stanford-oval/wikipedia huggingface dataset:
אבי כרמל
ביוגרפיה > 1977 > המכביה ה-10

בתחרות השחייה של המכביה העשירית שנערכה בבריכת השחייה של אוניברסיטת תל אביב ביולי 1977 זכה כרמל במדליית כסף במשחה שליחים 4x100 מטר מעורב ביחד עם רון קרמן, מייק גרינשפן וניר שמיר בשיא ישראלי חדש של 4:04.93 דקות (השיא הקודם עמד על 4:08.1 דקות).
באליפות ישראל בשחייה שנערכה בסוף חודש ספטמבר אותה שנה זכה כרמל בשתי מדליות זהב אישיות, במשחה ל-100 מטר גב בתוצאה של 1:04.28 דקות, לפני רון קרמן ממכבי חיפה (1:04.98 דקות) וחברו לקבוצה ערן קרקו (1:07.88 דקות) ובמשחה ל-200 מטר גב בתוצאה של 2:20.22 דקות, לפני ערן קרקו (2:30.27 דקות) ואיתן רותם מהפועל גבעת חיים (2:32.61 דקות).
ביוגרפיה > 1978

בתחרות שמונה האומות שנערכה באוניברסיטת תל אביב ביולי 1978 זכה כרמל במדליית זהב במשחה שליחים 4x100 מטר מעורב ביחד עם קרמן, גרינשפן ושמיר בתוצאה של 4:05.67 דקות, מאית השנייה בלבד לפני הרביעייה מספרד. נוסף לכך, הוא סיים במקום שישי במשחה ל-200 מטר גב בתוצאה של 2:20.59 דקות.
באליפות ישראל בשחייה שנערכה בווינגייט בסוף יולי 1978 זכה כרמל ב-3 מדליות זהב, במשחה ל-100 מטר גב בתוצאה של 1:04.28 דקות, לפני ערן קרקו (1:05.70 דקות) ויזהר שנהר מהפועל שמיר (1:06.70 דקות), במשחה ל-200 מטר גב בשיא ישראלי חדש של 2:16.45 דקות, שיפור לשיאו של דב ניסמן (2:19.20 דקות) ובמשחה שליחים 4x100 מטר מעורב ביחד עם יורם כוכבי, ערן קרקו ואמיר גניאל בשיא ישראלי חדש של 4:12.79 דקות. כשחיין ראשון הוא קבע בסגנון הגב שיא ישראלי חדש נוסף של 1:03.65 דקות, שיפור לשיא של ניסמן (1:04.20 דקות). שבועיים לאחר מכן, באליפות ישראל בשחייה לנוער הוא קבע שני שיאים ישראלים לבוגרים, במשחה ל-100 מטר גב בתוצאה של 1:03.52 דקות ובמשחה ל-200 מטר גב בשיא ישראלי חדש של 2:16.32 דקות.
ביוגרפיה > 1979

באליפות ישראל בשחייה שנערכה בסוף אוגוסט 1979 זכה כרמל במדליית זהב במשחה ל-100 מטר גב בתוצאה של 1:04.05 דקות, לפני יזהר שנהר (1:05.13 דקות) ואורן שרון מהפועל טבעון (1:06.08 דקות).
ביוגרפיה > 1980

בתחרות שמונה האומות שנערכה באדינבורו, סקוטלנד בסוף יוני 1980 שיפר כרמל את שיאיו הישראלים. הוא סיים במקום שישי במשחה ל-200 מטר גב בשיא ישראלי חדש של 2:15.22 דקות ובמקום שביעי במשחה ל-100 מטר גב בשיא ישראלי חדש נוסף של 1:03.14 דקות.
הערות שוליים

↑  4 שיאי בוגרים נקבעו בסיום אליפות השחייה, דבר, 12 באוקטובר 1976
↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
↑  שלושה שיאים בסיום אליפות ישראל בשחיה בוינגייט, דבר, 28 בספטמבר 1977
↑  יעקב פתאל, שחייני ישראל מובילים (בין הגברים) במפעל 8 האומות - שתי מדליות זהב - לרון קרמן ב-100 חזה ולרביעיית השליחים, דבר, 5 ביולי 1978
↑  יעקב פתאל, שלוש מדליות זהב ואחת כסף לגניאל באליפות השחייה, דבר, 30 ביולי 1978
↑  שמואל טל (עיתונאי), השחיינים התקדמו אך הם עדיין רחוקים מאירופה, דבר, 6 באוגוסט 1978
↑  שלושה שיאי בוגרים וששה שיאי נוער באליפות השחייה לגילאי 13 -18 בוינגייט, דבר, 13 באוגוסט 1978
↑  יעקב פתאל, 12 שיאים לאומיים חדשים נקבעו באליפות השחיה, דבר, 26 באוגוסט 1979
WWE 2K18

| --- | --- |

 כללי
 תאריך הוצאה:  13 אוקטובר, 2017
 סוגה:  משחקי ספורט ממוחשבים
 פיתוח:  Yuke's, Visual Concepts 
 הוצאה לאור:  2K Sports
 ארץ מקור:  יפן 
 שפות:  אנגלית, גרמנית, ספרדית, איטלקית, צרפתית, ערבית 
 סדרה:  WWE 2K
 דרישות תוכנה
 מצבי משחק:  שחקן יחיד ומשחק מרובה משתתפים
 פלטפורמות:  מחשב אישי, Xbox 360, Xbox One, פלייסטיישן 4
 המשחק הקודם:  WWE 2K17
 המשחק הבא:  WWE 2K19
 wwe.2k.com
 
WWE 2K18 הוא משחק היאבקות מקצועית שיצא בשנת 2017 והופץ על ידי חברת 2K.
מצבי משחק וחידושים

במשחק יש מצבי משחק חדשים:
Create-A-Match - הוא מצב המאפשר לשחקנים ליצור קרב עם התאמה אישית מצב כמו קרב בכלוב, קרב סולמות, קרב שולחנות ועוד.
Road to Glory - מצב שבו לשחקן תהיה אפשרות להופיע ב-Hall of Fame.
בונוס קורט אנגל - במשחק ישנו בונוס שבו ניתן לשחק את קורט אנגל מאז המשחק Smackdown vs. Raw 2007 יש שני מצבים הראשון הוא גרסת ה"American hero" והגרסה השנייה "wrestling machine".
למשחק ישנו גם מנוע גרפי חדש שמשפר את האיכות כמו טקסטורות חדשות, אורות, מודלים למשחק יש גם שיפור בסאונד.
המשחק זמין גם לפלטפורמות הנינטנדו סוויטץ' מאז המשחק WWE 13.
רקע

ברקע של המשחק מופיע סת' רולינס.
Midnight Rain

| --- | --- |

 שיר בביצוע טיילור סוויפט
 מתוך האלבום Midnights
 יצא לאור:  21 באוקטובר 2022
 סוגה:  אלקטרופופ
 שפה:  אנגלית
 אורך:  2:54
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
 דגימת קול
 קובץ • עזרה
"Midnight Rain" הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן העשירי שלה, Midnights. הוא יצא לאור ב-21 באוקטובר 2022 על ידי חברת התקליטים ריפבליק רקורדס ביחד עם שאר שירי האלבום. נכתב והופק על ידי סוויפט וג'ק אנטונוף, זכה להצלחה בין-לאומית מבלי שיצא כסינגל. הוא עוסק בסיום מערכת יחסים, תוך התמקדות בקריירה מוזיקלית במקום זאת.
במספר ביקורות שסקרו את האלבום Midnights מצאו חלק מהכותבים את "Midnight Rain" כשובה לב, ושיבחו את ההוק הפלצטי והפקתו המינימליסטית. אולם חלק דווקא ראו בהפקה מעט מרתיעה. "Midnight Rain" הגיע למקום החמישי בבילבורד הוט 100 ובבילבורד גלובל 200. בנוסף, נמנה בין עשרת השירים הפותחים במצעדי הפזמונים השבועיים באוסטרליה, קנדה, הודו, מלזיה, הפיליפינים, פורטוגל, סינגפור ווייטנאם. הוא קיבל על נתוני המכירות שלו במדינות אוסטרליה, הממלכה המאוחדת וקנדה קיבל מאיגודי תעשיית ההקלטות במדינות תוארי זהב, כסף ופלטינה בהתאמה. סוויפט הכלילה אותו ברשימת השירים שהיא ביצעה בסיבוב ההופעות "The Eras Tour".
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק הרביעי, שפורסם כמה ימים לאחר מכן, הכריזה סוויפט על כותרת השיר, "Midnight Rain".‏
"Midnight Rain" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט ביצעה אותו לראשונה במופע הראשון של סיבוב ההופעות שלה, "The Eras Tour", שנערך בגלנדייל שבאריזונה, כחלק מרשימת השירים.
ניתוח מוזיקלי

אורכו של "Midnight Rain" על שתי דקות ו-54 שניות, והוא מושפע מסוגות האלקטרופופ, R&B והיפ הופ. הוא מבוסס על צלילי סינתיסייזר מסוג מוג, ומשלב בס בסגנון דאבסטפ ומנגינת האוס טראפי. הוא מתחיל בשירה מעוותת באמצעות אוטו-טיון של סוויפט, ורק במהלך השיר היא חוזרת לקולה הרגיל. אלן ג'ונסון מ-Paste העירה כי שירתה המעוותת של הזמרת מכניסה את עצמה לטריטוריית האינדי רוק. מייקל ווד מ-Los Angeles Times תיאר את "Midnight Rain" כאיטי ונהדר. כמה מבקרים השוו את הפקתו לעבודתו על האלבום Melodrama של לורד.
ב-"Midnight Rain" מהרהרת סוויפט באהוב ישן שהשאירה בעיר הולדתה, וכיצד בחרה בקידום הקריירה המוזיקלית שלה ובחיי זוהר ותהילה על פני אהבה. היא ממחישה את חוסר האחידות בין רצונה האישי לבין רצון בן-זוגה: "He wanted comfortable/ I wanted that pain/ He wanted a bride/ I was making my own name" ("הוא רצה נוחות, אני רציתי את הכאב הזה. הוא רצה כלה, ואני בניתי את השם שלי בעצמי"). לקראת סוף השיר משקפת את חוסר ההחלטיות שלה: "I guess sometimes we all get some kind of haunted/ And I never think of him except on midnights like this" ("אני מניחה שלפעמים כולנו נעשים רדופים. ואני לעולם לא חשבתי עליו חוץ מבחצות"). הכתב סלוני גאייאר מ-The A.V. Club ציין את הדמיון בין "Midnight Rain" לבין "Champagne Problems" מהאלבום Evermore‏ (2020).‏ חלק מהמבקרים ראו ב-"Midnight Rain" כביטוי המובהק ביותר לקונספט של האלבום Midnights – סיפור על 13 לילות ללא שינה במהלך חייה של סוויפט.
ביקורות

בביקורת כוללת על האלבום Midnights בחרו כמה מהמבקרים ב-"Midnight Rain" כאחד מהשירים הטובים ביותר באלבום. אליז ריאן מ-Associated Press טענה כי יכולות הכתיבה הטובות של סוויפט באות לידי ביטוי בצורה הטובה ביותר בשיר הזה. קרייג ג'נקינס מ-Vulture בחר בו כאחד מהשירים הטובים ביותר, שמעידים על יכולתה של סוויפט לפתח פרויקט מוזיקלי מסוגת ה-R&B. בובי אוליבייה אהב את הטכנולוגיה בה עשו שימוש על מנת לעוות את קולה של הזמרת. ספנסר קורנהבר מ-The Atlantic שיבח גם את ההפקה הווקאלית של "Midnight Rain",‏ ואילו ג'ייסון ליפשוץ דירג אותו במקום החמישי מתוך כל רצועות האלבום.
אולם לצד הביקורות החיוביות נכתבו גם כאלו שליליות. כמה מבקרים לא אהבו את הפקת השיר. ג'ון קרמניקה מ-The New York Times סבר כי המלודיה של "Midnight Rain" דומה למלודיות המקובלות בשיריו של דה ויקנד, והוא טען כי היא איננה מתאימה למצבת שיריה של סוויפט. עבור פול אטארד מ-Slant הייתה התערבותו של אנטונוף מיותרת. מרי סירוקי לא אהבה את העיוות הקולי, וטענה שמדובר בפספוס.
הצלחה מסחרית

לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Midnight Rain" דורג באותו שבוע במקום החמישי עם 36.9 מיליון השמעות בשירותי הזרמת המוזיקה, 2,200 עותקים דיגיטליים וכחצי מיליון השמעות איירפליי ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. בממלכה המאוחדת הגיע השיר למקום השביעי במצעד שירי הסטרימינג הבריטי, ועל נתוני המכירות שלו במדינה קיבל מאיגוד תעשיית ההקלטות הבריטי תואר כסף. הוא הגיע למקום החמישי בקנדה הוט 100, וקיבל תואר פלטינה. איגוד תעשיית ההקלטות האוסטרלי העניק ל-"Midnight Rain" תואר זהב, לאחר שדורג במקום החמישי במצעד הסינגלים במדינה.
בשאר העולם דורג "Midnight Rain" במקום השני בפיליפינים, במקום השלישי בסינגפור, במקום הרביעי במלזיה, במקום השישי בווייטנאם, במקום העשירי בהודו ובפורטוגל, במקום ה-13 בדרום אפריקה, במקום ה-14 באיסלנד ובמקום ה-19 בלוקסמבורג. הוא הגיע למקום החמישי בבילבורד גלובל 200.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 5 |  |
|  עולמי | בילבורד גלובל ללא ארצות הברית | 5 |  |
|  אוסטרליה | מצעד הסינגלים האוסטרלי | 5 |  |
|  איסלנד | הפלייליסט | 14 |  |
|  איטליה | מצעד הסינגלים האיטלקי | 84 |  |
|  ארגנטינה | ארגנטינה הוט 100 | 94 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הסטרימינג | 5 |  |
|  ארצות הברית | מצעד השירים הדיגיטליים | 46 |  |
|  גרמניה | GfK – טופ 100 | 92 |  |
|  דנמרק | היטליסטן | 33 |  |
|  דרום אפריקה | אנטרטיינמנט מוניטורינג אפריקה | 13 |  |
|  הודו | IMI | 10 |  |
|  הונגריה | Rádiós Top 40 | – |  |
|  הונגריה | מצעד 40 שירי הסטרימינג | 37 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 7 |  |
|  הפיליפינים | בילבורד הפיליפינים | 2 |  |
|  וייטנאם | וייטנאם הוט 100 | 6 |  |
|  יוון | IFPI Greece | 8 |  |
|  לוקסמבורג | בילבורד | 19 |  |
|  ליטא | AGATA | 22 |  |
|  מלזיה | RIM | 4 |  |
|  נורווגיה | VG-lista | 35 |  |
|  סינגפור | RIAS | 3 |  |
|  סלובקיה | ČNS IFPI | 28 |  |
|  ספרד | PROMUSICAE | 50 |  |
|  פורטוגל | מצעד הסינגלים הפורטוגזי | 10 |  |
|  צ'כיה | מצעד 100 הסינגלים הדיגיטליים | 22 |  |
|  צרפת | SNEP | 111 |  |
|  קנדה | קנדה הוט 100 | 5 |  |
|  קרואטיה | טופ ליסטה | 14 |  |
|  שוודיה | סוורייטופליסטן | 28 |  |
|  שווייץ | מצעד שירי הסטרימינג | 26 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | פלטינה | 40,000 |
| הממלכה המאוחדת (BPI) | כסף | 200,000 |
| קנדה (Music Canada) | פלטינה | 80,000 |
סיכום
| בכל העולם | — | 390,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
אבן נסורה

אבן נסורה
אבן נסורה או אבן מנוסרת היא אבן שעברה ניסור ומשמשת לחיפוי מבנים.
האבן

בתהליך סיתות האבן לבנייה בתקופה המודרנית, לאחר החציבה, נוהגים לנסר את גוש האבן ללוחות דקים שאותם ניתן לעבד עיבוד נוסף. הלוחות האלו נקראים אבן נסורה וניתן לחפות בהם מבנים גם במצבם הזה. האבן הנסורה בדרך כלל מגיעה בצורת אריחים מלבניים.
שימוש באבן בירושלים

ירושלים התאפיינה לאורך השנים בבנייה באבן. בתחילת תקופת המנדט הבריטי חוקק מושל ירושלים הראשון מטעם הבריטים רונלד סטורס חוק עירוני המחייב כל קיר חיצוני בירושלים להיות מחופה באבן מסותתת. חוק זה חוקק כחלק מתוכנית מקלין, תוכנית המתאר העירונית שנערכה בשנת 1918 על ידי ויליאם מקלין, מהנדס העיר אלכסנדריה. מטרת החקיקה הייתה לשמר את סגנון הבנייה בעיר ולא לאפשר שימוש בחומרים מודרניים כמו בטון וטיח.
קירותיהם החיצוניים ועמודיהם של בתים וחזית כל קיר הגובל דרך יהיו מצופים אבני-גזית טבעיות מרובעות
בתחילת המאה העשרים השתכללו טכנולוגיות הבנייה ולקראת שנות ה-30 של המאה כבר נבנו רוב בתי ירושלים מבטון מזוין מצופה באבן, ובהדרגה הפכה הבנייה באבן רק לצורך חיפוי הקירות החיצוניים.
ככל שעברו השנים הקשתה התקנה של הבנייה באבן על הבונים. בראשית שנות ה-60 קבלני בניין עברו לבנות חיפוי מבנים באבן נסורה, משום שמחירה נמוך יותר וכך ניתן היה לענות על צורכי ירושלים המתפתחת ולבנות בעיר מבנים רבים בזמן מועט.
סיבה אחרת להעדפת האבן הנסורה על פני האבן הירושלמית נוצרה בשל הבנייה לגובה. ברחבי העולם נהוג לבנות מבנים רבי קומות וגורדי שחקים מחומרים מודרניים כמו זכוכית ופלדה המעניקים למסתכל על הבניינים הענקיים תחושת קלילות. בירושלים היו חייבים המתכננים לבנות באבן אך חיפוי באבן כבדה אינו ישים במבנים גבוהים. האבן הנסורה גם עזרה לשוות למגדלים צורה מודרנית וקלה לעומת תחושת הכובד האופיינית לבתים מאבן ירושלמית.
בשנות ה-80 החלו להתגלות ליקויי בנייה במבנים רבים שחופו באבן נסורה בירושלים, בעיקר נפילה של אבני חיפוי. הבעיה העיקרית הייתה ששלד הבניין עשוי בטון מזוין, התופח ומתכווץ, כתוצאה משינויי טמפרטורה, אך האבנים הודבקו לרוב למבנה עם טיט רך המתכווץ ומתרחב במהירות שונה. יציקת שכבת הטיט הייתה גם לא מקצועית במבנים רבים. שהטיט לא נאחז בכל שטח הפנים של האבן ונוצרים כיסי אוויר, המתמלאים במי גשמים המפוררים את הטיט. בתוך שנים ספורות מרגע סיום הבנייה מתחילים להתעקם קצות הלוחות, הם נסדקים ונופלים. לכן דרשה עיריית ירושלים שלוחות החיפוי בכל מבנים גבוהים יחזקו בברגים לתוך המבנה. בעיה נוספת שהתגלה הייתה שהאבן הנסורה התלכלכה במהירות גבוה יותר מאבן לא נסורה.
שיטות בנייה מודרניות הקטינו את הסיכון של ליקויי הבנייה הגורם לנפילת אבני החיפוי. בשיטת ברנוביץ אבני החיפוי הם חלק מיציקת הבטון של הקיר החיצוני. בשיטה הרטובה המודרנית מצמידים רשת פלדה אל קיר בטון באמצעות ברגים ואל הרשת הזו מחברים לוחות אבן באמצעות חוטי ברזל או עוגנים מפלדת אל-חלד. ובשיטת "הקיר הכפול", החיפוי מוכן מראש ומעוגן למבנה.
שימוש באבן בירושלים > דוגמאות למבנים בירושלים בהם נעשה שימוש באבן נסורה

בית המשביר לצרכן
מגדל העיר
מרכז כלל
מגדל ירושלים
מלון לאונרדו פלאזה ירושלים ומרכז אמיר
מגדלי וולפסון
בית אלישבע
בניין הספרייה הלאומית בגבעת רם
בניין ראו בקמפוס היברו יוניון קולג'
לקריאה נוספת

דוד קרויאנקר, ירושלים שכונות ובתים - תקופות וסגנונות, יחד עם חיים באר עיר לא מושגת, כתר, 1996.
הערות שוליים

↑  נעמה ריבה, איך תיראה האבן הירושלמית בעוד מאה שנה?, באתר הארץ, 10 ביוני 2018
1 2 3 4  רן לוי, זהירות. בניינים נשירים, כל העיר, 26 באפריל 1985
↑  נגה שילון, לא מכיר, לא יודע, כל העיר, 26 באפריל 1985
↑  אבי פוזן, האבנים המתגלגלות - אבן נפלה בשבוע שעבר מהקומה ה-11 במיגדל-העיר, כל העיר, 19 באפריל 1989
↑  שחר אילן, בנייה - אבן ימאסו הבונים , כל העיר, 21 בספטמבר 1984
קיר אבן נסורה בעת בניית מבנה בירושלים ב-2008. האבנים מחוברים לרשת פלדה אל קיר באמצעות ברגים
אווה פרולינג

| --- | --- |

 לידה:  9 באוגוסט 1952 (בת 72) Sankt Matteus, שוודיה 
 שם לידה:  Eva Marie Davidsdotter Fröling 
 מדינה:  שוודיה שוודיה
 מקום לימודים:  האקדמיה לתיאטרון של מאלמה (1973) 
 צאצאים:  Tilde Fröling 
 http://www.ewafroling.com
 פרופיל ב-IMDb
 
אווה פרולינג (בשוודית: Ewa Fröling; נולדה ב-9 באוגוסט 1952) היא שחקנית שוודית.
ביוגרפיה

פרולינג נולדה בסטוקהולם ולמדה באקדמיה השוודית לתיאטרון במאלמה.
מ-1977 ועד 1988 שיחקה בתיאטרון המלכותי של שוודיה (אנ') שם הופיעה בין היתר במחזה "Heliga Johanna från slakthusen" של ברטולט ברכט.
בשנת 1981 גילמה אישה העוברת הפלה בסרט סלי והחופש (אנ').
ב-1982 התפרסמה כששיחקה בסרט פאני ואלכסנדר.
בשנת 1983 הופיעה בסרט "Happy We" (אנ') של הבמאי לאסה הלסטרם על חברים התאחדים ביניהם לאחר שלא התראו שבע עשרה שנה.
ב-1987 שיחקה בסרט ההרפתאות "Jim & Piraterna Blom" (אנ') לצד סטלאן סקארסגארד.
ב-1993 היא שיחקה בסרט "Sista dansen" בו שיחקו גם אנלי אלהנקו וסטלאן סקארסגארד.
בשנת 2001 שיחקה בסרט המתח "Deadline" (אנ') לצד הלנה ברגסטרום.
ב-2004 דובבה בדיבוב השוודי של הסרט משפחת סופר-על.
בתה היא השחקנית טילדה פרולינג.
הערות שוליים

↑  קולנוע - רכילות, באתר www.habama.co.il
↑  The Incredibles / Swedish cast, CHARGUIGOU (בצרפתית)
| --- | --- |
בקרת זהויות :  NLI: 987007348121505171  BnF: cb14179263z (data)  ISNI: 0000 0001 1439 3739  LCCN: no2001046697  NKC: xx0142391  SUDOC: 204504295  VIAF: 21792554   WorldCat (עם VIAF): 21792554 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Sheezus

Sheezus הוא אלבום האולפן השלישי של הזמרת-היוצרת הפופ הבריטית לילי אלן. האלבום יצא לאור ב-2 במאי 2014, על ידי חברות התקליטים פרלופון, וורנר רקורדס. הסינגל הראשון מהאלבום, "Hard out Here", יצא לאור ב-17 בנובמבר 2013, והגיע למקום ה-9 במצעד הבריטי. הסינגל השני של האלבום הוא "Air Balloon", הגיע למקום ה-9 במצעד הבריטי.
סינגלים

"Hard out Here" - יצא לאור ב-17 בנובמבר 2013 כסינגל הראשון מהאלבום. הסינגל הגיע למקום ה-9 במצעד הבריטי. השיר מדבר על דימויי גוף ועל היחס המזלזל לנשים בתעשיית הבידור.
"Air Balloon" - יצא לאור ב-31 בינואר 2014 כסינגל השני מהאלבום. הסינגל דורג במקום ה-9 במצעד הבריטי.
"Our Time" - יצא לאור ב-10 במרץ 2014 כסינגל שלישי מהאלבום.
"URL Badman" - יצא לאור כסינגל הרביעי מהאלבום ב-13 ביולי 2014. הקליפ לשיר פורסם כשבועיים לפני כן בערוץ היוטיוב של אלן.
סינגלים > סינגלים שיווקיים

"Sheezus" - יצא לאור ב-23 באפריל 2014 כסינגל הרביעי מהאלבום. השיר הוא שיר פופ עוקצני, במהלכו מוזכרות הזמרות ריהאנה, קייטי פרי, ביונסה, לורד וליידי גאגא. במקור תוכנן להוציא את השיר ב-28 באפריל, אך עקב דליפתו הוקדמה הוצאתו ל-23 באפריל, יחד עם הקליפ. לאחר הוצאתו הודיעה חברת התקליטים כי השיר לא ישמש כסינגל אלא כסינגל שיווקי, מכיוון שבמהלכו מוזכרת המילה "מחזור" שלוש פעמים.
ביקורות

אבי פיטשון מעיתון הארץ טען ש"היא לא משחזרת את הקסם" של אלבומיה הקודמים. ב-ynet נטען שמרוב עיסוק במסרים, היא שוכחת את המוזיקה. ב"אנשי הספר" נטען לעומת זאת, שזהו אלבום פופ מעולה.
רשימת רצועות

| Sheezus> מס' | Sheezus> שם | Sheezus> כותב(ים) | Sheezus> משך | Sheezus>  | Sheezus>  | Sheezus>  | Sheezus>  | Sheezus>  | Sheezus>  |
| --- | --- | --- | --- | --- | --- | --- | --- | --- | --- |
| 1. | Sheezus  | לילי אלן | 3:54 |  |  |  |  |  |  |
| 2. | L8 CMMR  | אלן, גרג קרסטין | 3:24 |  |  |  |  |  |  |
| 3. | Air Balloon  | אלן, יוהאן שוסטר | 3:48 |  |  |  |  |  |  |
| 4. | Our Time  | אלן, קרסטין | 4:19 |  |  |  |  |  |  |
| 5. | Insincerely Yours  | אלן, קרסטין | 3:39 |  |  |  |  |  |  |
| 6. | Take My Place  | אלן, קרסטין, קארן פול | 3:31 |  |  |  |  |  |  |
| 7. | As Long as I Got You  | אלן, קרסטין, פול | 3:23 |  |  |  |  |  |  |
| 8. | Close Your Eyes  | אלן, קרסטין | 3:36 |  |  |  |  |  |  |
| 9. | URL Badman  | אלן, קרסטין | 3:39 |  |  |  |  |  |  |
| 10. | Silver Spoon  | אלן, קרסטין | 3:37 |  |  |  |  |  |  |
| 11. | Life for Me  | אלן, קרסטין, פול | 4:00 |  |  |  |  |  |  |
| 12. | Hard Out Here  | אלן, קרסטין | 3:31 |  |  |  |  |  |  |
| 13. | Interlude  |   | 1:38 |  |  |  |  |  |  |
| 14. | Somewhere Only We Know  | טים רייס אוקסלי, טום צ'פלין, ריצ'רד יוז | 3:28 |  |  |  |  |  |  |
| משך כולל: | משך כולל: | משך כולל: | 49:40 |  |  |  |  |  |  |
| Sheezus — מהדורה דלוקס דיסק 2> מס' | Sheezus — מהדורה דלוקס דיסק 2> שם | Sheezus — מהדורה דלוקס דיסק 2> כותב(ים) | Sheezus — מהדורה דלוקס דיסק 2> משך | Sheezus — מהדורה דלוקס דיסק 2>  | Sheezus — מהדורה דלוקס דיסק 2>  | Sheezus — מהדורה דלוקס דיסק 2>  | Sheezus — מהדורה דלוקס דיסק 2>  | Sheezus — מהדורה דלוקס דיסק 2>  | Sheezus — מהדורה דלוקס דיסק 2>  |
| --- | --- | --- | --- | --- | --- | --- | --- | --- | --- |
| 1. | Wind Your Neck In  | אלן, קרסטין | 3:19 |  |  |  |  |  |  |
| 2. | ?Who Do You Love  | אלן, בנג'מין גארט | 3:26 |  |  |  |  |  |  |
| 3. | Miserable Without Your Love  | אלן, גארט | 3:23 |  |  |  |  |  |  |
| 4. | Holding on to Nothing  | אלן, טים רייס אוקסלי, פרייזר T סמית' | 2:59 |  |  |  |  |  |  |
| 5. | Somewhere Only We Know  | רייס אוקסלי, טום צ'פלין, ריצ'רד יוז | 3:28 |  |  |  |  |  |  |
| Sheezus — מהדורה יפנית> מס' | Sheezus — מהדורה יפנית> שם | Sheezus — מהדורה יפנית> כותב(ים) | Sheezus — מהדורה יפנית> משך | Sheezus — מהדורה יפנית>  | Sheezus — מהדורה יפנית>  | Sheezus — מהדורה יפנית>  | Sheezus — מהדורה יפנית>  | Sheezus — מהדורה יפנית>  | Sheezus — מהדורה יפנית>  |
| --- | --- | --- | --- | --- | --- | --- | --- | --- | --- |
| 15. | Wind Your Neck In  | אלן | 3:19 |  |  |  |  |  |  |
| 16. | ?Who Do You Love  |   | 3:26 |  |  |  |  |  |  |
| 17. | Miserable Without Your Love  | אלן | 3:23 |  |  |  |  |  |  |
| 18. | Holding on to Nothing  | אלן | 2:59 |  |  |  |  |  |  |
| 19. | (Air Balloon (Digital Farm Animals Remix  | אלן | 4:29 |  |  |  |  |  |  |
| 20. | (Air Balloon (Taiki & Nulight Dub Remix  | אלן | 5:44 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 23 |
|  אוסטרליה | מצעד האלבומים האוסטרלי | 4 |
|  גרמניה | GfK – טופ 100 | 20 |
|  הולנד | מצעד 100 האלבומים ההולנדיים | 26 |
|  ולוניה | אולטראטופ 40 | 35 |
|  ניו זילנד | המצעד הניו זילנדי הרשמי | 9 |
|  פלנדריה | אולטראטופ 50 | 31 |
|  צרפת | SNEP | 32 |
|  שווייץ | המצעד השווייצרי | 16 |
הערות שוליים

↑  גרגורי אלן, די ג'יי דאיו, קארל יוהאן שוסטר
↑   אבי פיטשון, לילי אלן לא משחזרת את הקסם, באתר הארץ, 15 במאי 2014
↑  שי להב, לילי אלן: פעם היא היתה מכונת להיטים, באתר ynet, 25 במאי 2014
↑  דור בביוף, ביקורת מוזיקה: לילי אלן לא מאכזבת בקאמבק המצופה עם Sheezus, באתר אנשי הספר, יוני 2014
↑  מידע על Sheezus, באתר המצעד האוסטרי, ארכיון
↑  מידע על Sheezus, באתר המצעד הגרמני
↑  מידע על Sheezus, באתר המצעד של ניו זילנד
↑  מידע על Sheezus, באתר המצעד הצרפתי, ארכיון
| לילי אלן |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Alright, Still • It's Not Me, It's You • Sheezus • No Shame |  |
| מיני-אלבומים | F.U.E.P. • Paris Live Session |  |
| סיבובי הופעות | It's Not Me, It's You World Tour • Sheezus Tour • No Shame Tour |  |
| ערכים קשורים | Keith Allen • Alfie Allen |  |
| לילי אלן – סינגלים |
| --- | --- | --- |
| Alright, Still | "Smile" • "LDN" • "Littlest Things" • "Shame for You" • "Alfie" |  |
| It's Not Me, It's You | "The Fear" • "Not Fair" • "22" • "Back to the Start" • "Fuck You" • "Who'd Have Known" |  |
| Sheezus | "Sheezus" • "Air Balloon" • "Our Time" • "As Long as I Got You" • "URL Badman" • "Hard out Here" • "Somewhere Only We Know" |  |
| No Shame | "Trigger Bang" • "Lost My Mind" • "What You Waiting For" |  |
| סינגלים אחרים | "Family Man / Mad World" |  |
| סינגלים שיווקים | "Back to the Start" • "Sheezus" • "Higher" • "Three" |  |
| השתתפות בסינגלים | "Who Invented Fish & Chips?" •  "Oh My God" •  "Drivin' Me Wild" •  "Beds Are Burning" •  "Just Be Good to Green" •  "5 O'Clock" •   "True Love" • "Cigarettes & Cush" • "Heaven's Gate" • "Roll the Dice" • "1%" • "Sweet Like Chocolate" |  |
| --- | --- |
בקרת זהויות :  MusicBrainz release group: 160401ed-48b6-4db6-ac7c-e31e073a07d3